CELEX: E2011P0012
Language: el
Date: 2011-09-13 00:00:00
Title: Προσφυγή που ασκήθηκε, στις 13 Σεπτεμβρίου 2011 , εκ μέρους της Asker Brygge AS κατά της Εποπτεύουσας Αρχής της ΕΖΕΣ (Υπόθεση E-12/11)

10.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/9
            
         Προσφυγή που ασκήθηκε, στις 13 Σεπτεμβρίου 2011, εκ μέρους της Asker Brygge AS κατά της Εποπτεύουσας Αρχής της ΕΖΕΣ
   (Υπόθεση E-12/11)
   2011/C 325/05
   Στις 13 Σεπτεμβρίου 2011, ασκήθηκε ενώπιον του Δικαστηρίου ΕΖΕΣ προσφυγή κατά της Εποπτεύουσας Αρχής της ΕΖΕΣ από μέρους της Asker Brygge AS, εκπροσωπούμενης από τον Thomas Nordby και Espen Bakken, δικηγόρους, της Arntzen de Besche Advokatfirma AS, Bygdøy allé 2, 0204 Όσλο, Νορβηγία.
   Ο προσφεύγων ζητεί από το Δικαστήριο ΕΖΕΣ:
   
               1)
            
            
               Να κηρύξει άκυρα τα άρθρα 1 και 2 της απόφασης της Εποπτεύουσας Αρχής της ΕΖΕΣ αριθ. 232/11/COL,
            
         
               2)
            
            
               να διατάξει την Εποπτεύουσα Αρχή της ΕΖΕΣ να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Στην απόφασή της αριθ. 232/11/COL, της 13ης Ιουλίου 2011, σχετικά με την κοινοποίηση για την πώληση γαιών στο Nesøyveien 8, gnr. 32 bnr. 17, στον δήμο Asker, η Εποπτεύουσα Αρχή της ΕΖΕΣ διαπίστωσε ότι η πώληση συνιστά κρατική ενίσχυση κατά την έννοια του άρθρου 61 παράγραφος 1 της συμφωνίας ΕΟΧ και ότι θα αποτελέσει αντικείμενο ανάκτησης.
            
         
               —
            
            
               Ο προσφεύγων επιδιώκει την ακύρωση της προσβαλλόμενης απόφασης.
            
         
               —
            
            
               Ο προσφεύγων ισχυρίζεται, μεταξύ άλλων, ότι η Εποπτεύουσα Αρχή της ΕΖΕΣ:
               
                           —
                        
                        
                           εφήρμοσε εσφαλμένα το άρθρο 61 παράγραφος 1 ΕΟΧ στην εκτίμησή της του κατά πόσον η Asker Brygge έλαβε οικονομικό πλεονέκτημα κατά την έννοια του άρθρου 61 παράγραφος 1 ΕΟΧ,
                        
                     
                           —
                        
                        
                           προέβη σε εσφαλμένη εκτίμηση του κατάλληλου χρόνου ως βάσης υπολογισμού του κατά πόσον χορηγήθηκε κρατική ενίσχυση κατά την έννοια του άρθρου 61 παράγραφος 1 ΕΟΧ, και
                        
                     
                           —
                        
                        
                           δεν έλαβε δεόντως υπόψη το γεγονός ότι η πώληση στηρίζεται σε συμφωνία προαίρεσης.